title: 2014/836/UE: Decizia Consiliului din 27 noiembrie 2014 de stabilire a anumitor măsuri tranzitorii și măsuri care decurg din încetarea participării Regatului Unit al Marii Britanii și Irlandei de Nord la anumite acte ale Uniunii din domeniul cooperării polițienești și al cooperării judiciare în materie penală adoptate înainte de intrarea în vigoare a Tratatului de la Lisabona

text:
               28.11.2014

               RO

               Jurnalul Oficial al Uniunii Europene

               L 343/11

         DECIZIA CONSILIULUI
   din 27 noiembrie 2014
   de stabilire a anumitor măsuri tranzitorii și măsuri care decurg din încetarea participării Regatului Unit al Marii Britanii și Irlandei de Nord la anumite acte ale Uniunii din domeniul cooperării polițienești și al cooperării judiciare în materie penală adoptate înainte de intrarea în vigoare a Tratatului de la Lisabona

      (2014/836/UE)

   CONSILIUL UNIUNII EUROPENE,
   având în vedere Protocolul nr. 36 privind dispozițiile tranzitorii (denumit în continuare „Protocolul nr. 36”), anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice, în special articolul 10 alineatul (4) al doilea paragraf,
   având în vedere propunerea Comisiei Europene,
   întrucât:

               (1)

               În temeiul Protocolului nr. 36, Regatul Unit a avut posibilitatea să notifice Consiliului, până la 31 mai 2014, faptul că nu acceptă atribuțiile Comisiei și ale Curții de Justiție introduse prin Tratatul de la Lisabona, în legătură cu actele Uniunii din domeniul cooperării polițienești și al cooperării judiciare în materie penală care au fost adoptate înainte de intrarea în vigoare a Tratatului de la Lisabona.

               (2)

               Prin scrisoarea adresată Președintelui Consiliului datată 24 iulie 2013, Regatul Unit a notificat Consiliului faptul că nu acceptă atribuțiile Comisiei și ale Curții de Justiție introduse prin Tratatul de la Lisabona în domeniul cooperării polițienești și al cooperării judiciare în materie penală. Prin urmare, actele relevante din domeniul cooperării polițienești și al cooperării judiciare în materie penală încetează să se aplice Regatului Unit la 1 decembrie 2014.

               (3)

               Regatul Unit poate notifica intenția sa de a participa la actele care au încetat să i se aplice.

               (4)

               Regatul Unit a indicat intenția sa de a notifica dorința sa de a participa la unele dintre actele respective.

               (5)

               În conformitate cu articolul 10 alineatul (4) al doilea paragraf din Protocolul nr. 36, Consiliul ar trebui să stabilească, la propunerea Comisiei, măsurile tranzitorii necesare și măsurile necesare care decurg din cele de mai sus. De asemenea, Consiliul poate, în temeiul articolului 10 alineatul (4) al treilea paragraf, să stabilească dacă Regatul Unit trebuie să suporte consecințele financiare directe care decurg în mod necesar și inevitabil din încetarea participării sale la acele acte.

               (6)

               Orice întrerupere a punerii în aplicare și a aplicării actelor la care Regatul Unit a solicitat să participe ar trebui evitată. Așadar, actele respective ar trebui să se aplice în continuare Regatului Unit pentru o perioadă de tranziție limitată, până la intrarea în vigoare a deciziilor Consiliului și Comisiei de autorizare a participării Regatului Unit.

               (7)

               Având în vedere faptul că Regatul Unit nu a notificat Consiliului intenția sa de a participa la Deciziile 2008/615/JAI (1) și 2008/616/JAI (2) ale Consiliului și la Decizia-cadru 2009/905/JAI a Consiliului (3), (denumite în continuare „deciziile Prüm”), acestea vor înceta să se aplice Regatului Unit începând cu 1 decembrie 2014. Ca urmare a încetării aplicării deciziilor Prüm și până când Regatul Unit nu își va relua participarea la deciziile Prüm, Regatul Unit ar trebui să nu mai poată accesa, în scopul asigurării respectării legii, baza de date Eurodac instituită prin Regulamentul (UE) nr. 603/2013 al Parlamentului European și al Consiliului (4).

               (8)

               Cu toate acestea, având în vedere importanța practică și operațională pe care o au deciziile Prüm pentru Uniune deciziile Prüm în ceea ce privește siguranța publică și, în special, în ceea ce privește asigurarea respectării legii și prevenirea, detectarea și investigarea infracțiunilor, Regatul Unit ar trebui să efecteze, în strânsă colaborare cu partenerii operaționali din Regatul Unit, cu celelalte state membre, Comisia, Europol și Eurojust, o analiză economică și operațională completă pentru a evalua atât beneficiile și avantajele practice ale reluării participării sale la deciziile Prüm, cât și măsurile necesare în acest sens, rezultatele acestei analize urmând a fi publicate până la 30 septembrie 2015.

               (9)

               În cazul în care analiza economică și operațională menționată anterior este pozitivă, Regatul Unit ar trebui să decidă, până la 31 decembrie 2015, dacă să notifice sau nu Consiliului, în termen de patru săptămâni, intenția sa de a participa la deciziile Prüm, în conformitate cu dispozițiile articolului 10 alineatul (5) din Protocolul nr. 36. Regatul Unit a precizat că este necesar votul favorabil al parlamentului său, înainte de luarea unei astfel de hotărâri.

               (10)

               Regulile privind consecințele financiare suportate ca urmare a încetării participării Regatului Unit la deciziile Prüm vor fi prevăzute în Decizia 2014/837/UE a Consiliului (5).

               (11)

               În conformitate cu articolul 10 alineatul (4) al doilea paragraf din Protocolul nr. 36, Regatul Unit nu participă la adoptarea prezentei decizii, însă aceasta este obligatorie pentru Regatul Unit,

         ADOPTĂ PREZENTA DECIZIE:
   Articolul 1
   Actele enumerate în anexă continuă să se aplice Regatului Unit până la data de 7 decembrie 2014.
   Articolul 2
   (1)   În termen de 10 zile de la 30 noiembrie 2014, Regatul Unit începe efectuarea unei analize economice și operaționale complete pentru a evalua beneficiile și avantajele practice ale reluării participării Regatului Unit la deciziile Prüm, precum și măsurile necesare în acest sens.
   Regatul Unit desfășoară această activitate în strânsă colaborare cu partenerii operaționali din Regatul Unit, cu statele membre, Comisia, Europol și Eurojust.
   (2)   Regatul Unit publică rezultatele analizei economice și operaționale menționate la alineatul (1) până la 30 septembrie 2015.
   (3)   În cazul în care analiza economică și operațională este pozitivă, Regatul Unit hotărăște, până la 31 decembrie 2015, dacă să notifice sau nu Consiliului intenția sa de a participa la deciziile Prüm, în conformitate cu articolul 10 alineatul (5) din Protocolul nr. 36. Notificarea se efectuează în termen de patru săptămâni începând cu data de 31 decembrie 2015.
   Articolul 3
   Până la momentul intrării în vigoare a unei decizii de confirmare a participării Regatului Unit la deciziile Prüm, Regatul Unit nu are posibilitatea de a accesa, în scopul asigurării respectării legii, baza de date Eurodac instituită prin Regulamentul (UE) nr. 603/2013.
   Articolul 4
   În cazul în care Regatul Unit nu notifică Consiliului intenția sa de a participa la deciziile Prüm în termen de patru săptămâni începând din 31 decembrie 2015, Comisia prezintă Parlamentului European și Consiliului un raport cu privire la efectele neparticipării Regatului Unit la respectivele decizii.
   Articolul 5
   Prezenta decizie intră în vigoare la 30 noiembrie 2014.

      Adoptată la Bruxelles, 27 noiembrie 2014.

            Pentru Consiliu

            Președintele

         A. GIACOMELLI

      (1)  Decizia 2008/615/JAI a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (JO L 210, 6.8.2008, p. 1).

      (2)  Decizia 2008/616/JAI a Consiliului din 23 iunie 2008 privind punerea în aplicare a Deciziei 2008/615/JAI privind intensificarea cooperării transfrontaliere, în special în domeniul combaterii terorismului și a criminalității transfrontaliere (JO L 210, 6.8.2008, p. 12).

      (3)  Decizia-cadru 2009/905/JAI a Consiliului din 30 noiembrie 2009 privind acreditarea furnizorilor de servicii de expertiză criminalistică care efectuează activități de laborator (JO L 322, 9.12.2009, p. 14).

      (4)  Regulamentul (UE) nr. 603/2013 al Parlamentului European și al Consiliului din 26 iunie 2013 privind instituirea sistemului „Eurodac” pentru compararea amprentelor digitale în scopul aplicării eficiente a Regulamentului (UE) nr. 604/2013 de stabilire a criteriilor și mecanismelor de determinare a statului membru responsabil de examinarea unei cereri de protecție internațională prezentate într-unul dintre statele membre de către un resortisant al unei țări terțe sau de către un apatrid și privind cererile autorităților de aplicare a legii din statele membre și a Europol de comparare a datelor Eurodac în scopul asigurării respectării aplicării legii și de modificare a Regulamentului (UE) nr. 1077/2011 de instituire a Agenției europene pentru gestionarea operațională a sistemelor informatice la scară largă, în spațiul de libertate, securitate și justiție (JO L 180, 29.6.2013, p. 1).

      (5)  Decizia 2014/837/UE a Consiliului din 27 noiembrie 2014 de stabilire a anumitor consecințe financiare directe care decurg din încetarea participării Regatului Unit al Marii Britanii și Irlandei de Nord la anumite acte ale Uniunii din domeniul cooperării polițienești și al cooperării judiciare în materie penală adoptate înainte de intrarea în vigoare a Tratatului de la Lisabona (a se vedea pagina 17 din prezentul Jurnal Oficial).

      ANEXĂ
      LISTA ACTELOR MENȚIONATE LA ARTICOLUL 1

                  1.

                  Convenția de punere în aplicare a acordului Schengen din 1985: articolul 39, articolul 40, articolele 42 și 43 (în măsura în care acestea se referă la articolul 40), articolul 44, articolul 46, articolul 47 [cu excepția alineatului (2) litera (c) și a alineatului (4)], articolele 54-58, articolul 59, articolele 61-69, articolul 71, articolul 72, articolele 126-130 (în măsura în care se referă la dispozițiile Convenției Schengen la care Regatul Unit participă) și Actul final-Declarația nr. 3 [privind articolul 71 alineatul (2)] (JO L 239, 22.9.2000, p. 19)

                  2.

                  Decizia 2000/586/JAI a Consiliului din 28 septembrie 2000 de instituire a unei proceduri de modificare a articolului 40 alineatele (4) și (5), a articolului 41 alineatul (7) și a articolului 65 alineatul (2) din Convenția de punere în aplicare a Acordului Schengen din 14 iunie 1985 privind eliminarea treptată a controalelor la frontierele externe comune (JO L 248, 3.10.2000, p. 1)

                  3.

                  Decizia 2003/725/JAI a Consiliului din 2 octombrie 2003 de modificare a dispozițiilor articolul 40 alineatele (1) și (7) din Convenția de punere în aplicare a Acordului Schengen din 14 iunie 1985 privind eliminarea treptată a controalelor la frontierele comune (JO L 260, 11.10.2003, p. 37)

                  4.

                  Acțiunea comună 97/827/JAI a Consiliului din 5 decembrie 1997 de instituire a unui mecanism de evaluare a aplicării și a punerii în aplicare pe plan național a angajamentelor internaționale în domeniul luptei împotriva criminalității organizate (JO L 344, 15.12.1997, p. 7)

                  5.

                  Actul Consiliului din 18 decembrie 1997 de elaborare, în temeiul articolului K.3 din Tratatul privind Uniunea Europeană, a Convenției cu privire la asistența reciprocă și cooperarea între administrațiile vamale (JO C 24, 23.1.1998, p. 1)

                  6.

                  Acțiunea comună 98/700/JAI din 3 decembrie 1998 adoptată de Consiliu în temeiul articolului K.3 din Tratatul privind Uniunea Europeană referitoare la crearea unui Sistem European de Arhivare a Imaginilor (FADO) (JO L 333, 9.12.1998, p. 4)

                  7.

                  Decizia 2000/375/JAI a Consiliului din 29 mai 2000 privind combaterea pornografiei infantile pe Internet (JO L 138, 9.6.2000, p. 1)

                  8.

                  Decizia 2000/641/JAI a Consiliului din 17 octombrie 2000 privind înființarea unui Secretariat al autorităților comune de control pentru protecția datelor instituite prin Convenția privind înființarea Biroului European de Poliție (Convenția Europol), Convenția privind utilizarea tehnologiei informației în domeniul vamal și Convenția de punere în aplicare a Acordului Schengen privind eliminarea treptată a controalelor la frontierele comune (Convenția Schengen) (JO L 271, 24.10.2000, p. 1)

                  9.

                  Decizia 2000/642/JAI a Consiliului din 17 octombrie 2000 privind acordurile de cooperare între unitățile de informații financiare ale statelor membre în ceea ce privește schimbul de informații (JO L 271, 24.10.2000, p. 4)

                  10.

                  Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (JO L 63, 6.3.2002, p. 1)

                  11.

                  Decizia 2003/659/JAI a Consiliului din 18 iunie 2003 de modificare a Deciziei 2002/187/JAI de instituire a Eurojust în scopul consolidării luptei împotriva formelor grave de infracționalitate (JO L 245, 29.9.2003, p. 44)

                  12.

                  Decizia 2009/426/JAI a Consiliului din 16 decembrie 2008 privind consolidarea Eurojust și de modificare a Deciziei 2002/187/JAI de instituire a Eurojust în scopul consolidării luptei împotriva formelor grave de criminalitate (JO L 138, 4.6.2009, p. 14)

                  13.

                  Decizia 2002/348/JAI a Consiliului din 25 aprilie 2002 privind siguranța la meciurile de fotbal de anvergură internațională (JO L 121, 8.5.2002, p. 1)

                  14.

                  Decizia 2007/412/JAI a Consiliului din 12 iunie 2007 de modificare a Deciziei 2002/348/JAI privind siguranța la meciurile de fotbal de anvergură internațională (JO L 155, 15.6.2007, p. 76)

                  15.

                  Decizia-cadru 2002/465/JAI a Consiliului din 13 iunie 2002 privind echipele comune de anchetă (JO L 162, 20.6.2002, p. 1)

                  16.

                  Decizia-cadru 2002/584/JAI a Consiliului din 13 iunie 2002 privind mandatul european de arestare și procedurile de predare între statele membre (JO L 190, 18.7.2002, p. 1)

                  17.

                  Decizia-cadru 2009/299/JAI a Consiliului din 26 februarie 2009 de modificare a Deciziilor-cadru 2002/584/JAI, 2005/214/JAI, 2006/783/JAI, 2008/909/JAI și 2008/947/JAI, de consolidare a drepturilor procedurale ale persoanelor și de încurajare a aplicării principiului recunoașterii reciproce cu privire la deciziile pronunțate în absența persoanei în cauză de la proces (JO L 81, 27.3.2009, p. 24)

                  18.

                  Decizia-cadru 2005/214/JAI a Consiliului din 24 februarie 2005 privind aplicarea principiului recunoașterii reciproce a sancțiunilor financiare (JO L 76, 22.3.2005, p. 16)

                              —

                              Decizia-cadru 2009/299/JAI a Consiliului din 26 februarie 2009 de modificare a Deciziilor-cadru 2002/584/JAI, 2005/214/JAI, 2006/783/JAI, 2008/909/JAI și 2008/947/JAI, de consolidare a drepturilor procedurale ale persoanelor și de încurajare a aplicării principiului recunoașterii reciproce cu privire la deciziile pronunțate în absența persoanei în cauză de la proces (JO L 81, 27.3.2009, p. 24)

                  19.

                  Decizia-cadru 2006/783/JAI a Consiliului din 6 octombrie 2006 privind aplicarea principiului recunoașterii reciproce pentru hotărârile de confiscare (JO L 328, 24.11.2006, p. 59)

                              —

                              Decizia-cadru 2009/299/JAI a Consiliului din 26 februarie 2009 de modificare a Deciziilor-cadru 2002/584/JAI, 2005/214/JAI, 2006/783/JAI, 2008/909/JAI și 2008/947/JAI, de consolidare a drepturilor procedurale ale persoanelor și de încurajare a aplicării principiului recunoașterii reciproce cu privire la deciziile pronunțate în absența persoanei în cauză de la proces (JO L 81, 27.3.2009, p. 24)

                  20.

                  Decizia-cadru 2006/960/JAI a Consiliului din 18 decembrie 2006 privind simplificarea schimbului de informații și date operative între autoritățile de aplicare a legii ale statelor membre ale Uniunii Europene (JO L 386, 29.12.2006, p. 89)

                  21.

                  Decizia 2007/171/CE a Comisiei din 16 martie 2007 de stabilire a cerințelor rețelei Sistemului de Informații Schengen din a doua generație — SIS II (al treilea pilon) (JO L 79, 20.3.2007, p. 29)

                  22.

                  Decizia 2007/533/JAI a Consiliului din 12 iunie 2007 privind înființarea, funcționarea și utilizarea Sistemului de informații Schengen de a doua generație (SIS II) (JO L 205, 7.8.2007, p. 63)

                  23.

                  Decizia 2007/845/JAI a Consiliului din 6 decembrie 2007 privind cooperarea dintre oficiile de recuperare a creanțelor din statele membre în domeniul urmăririi și identificării produselor provenite din săvârșirea de infracțiuni sau a altor bunuri având legătură cu infracțiunile (JO L 332, 18.12.2007, p. 103)

                  24.

                  Decizia-cadru 2008/977/JAI a Consiliului din 27 noiembrie 2008 privind protecția datelor cu caracter personal prelucrate în cadrul cooperării polițienești și judiciare în materie penală (JO L 350, 30.12.2008, p. 60)

                  25.

                  Decizia-cadru 2008/675/JAI a Consiliului din 24 iulie 2008 privind luarea în considerare a condamnărilor în statele membre ale Uniunii Europene în cadrul unui nou proces penal (JO L 220, 15.8.2008, p. 32)

                  26.

                  Decizia-cadru 2008/909/JAI a Consiliului din 27 noiembrie 2008 privind aplicarea principiului recunoașterii reciproce a hotărârilor judecătorești în materie penală care impun pedepse sau măsuri privative de libertate în scopul executării lor în Uniunea Europeană (JO L 327, 5.12.2008, p. 27)

                              —

                              Decizia-cadru 2009/299/JAI a Consiliului din 26 februarie 2009 de modificare a Deciziilor-cadru 2002/584/JAI, 2005/214/JAI, 2006/783/JAI, 2008/909/JAI și 2008/947/JAI, de consolidare a drepturilor procedurale ale persoanelor și de încurajare a aplicării principiului recunoașterii reciproce cu privire la deciziile pronunțate în absența persoanei în cauză de la proces (JO L 81, 27.3.2009, p. 24)

                  27.

                  Decizia 2008/976/JAI a Consiliului din 16 decembrie 2008 privind Rețeaua Judiciară Europeană (JO L 348, 24.12.2008, p. 130)

                  28.

                  Decizia-cadru 2009/315/JAI a Consiliului din 26 februarie 2009 privind organizarea și conținutul schimbului de informații extrase din cazierele judiciare între statele membre (JO L 93, 7.4.2009, p. 23)

                  29.

                  Decizia 2009/316/JAI a Consiliului din 6 aprilie 2009 de instituire a Sistemului european de informații cu privire la cazierele judiciare (ECRIS) în aplicarea articolului 11 din Decizia-cadru 2009/315/JAI (JO L 93, 7.4.2009, p. 33)

                  30.

                  Decizia 2009/371/JAI a Consiliului din 6 aprilie 2009 privind înființarea Oficiului European de Poliție (Europol) (JO L 121, 15.5.2009, p. 37)

                  31.

                  Decizia 2009/934/JAI a Consiliului din 30 noiembrie 2009 de adoptare a normelor de punere în aplicare care reglementează relațiile Europol cu partenerii, inclusiv schimbul de date cu caracter personal și de informații clasificate (JO L 325, 11.12.2009, p. 6)

                  32.

                  Decizia 2009/936/JAI a Consiliului din 30 noiembrie 2009 de adoptare a normelor de punere în aplicare privind fișierele de lucru pentru analiză ale Europol (JO L 325, 11.12.2009, p. 14)

                  33.

                  Decizia 2009/968/JAI a Consiliului din 30 noiembrie 2009 de adoptare a normelor privind confidențialitatea informațiilor Europol (JO L 332, 17.12.2009, p. 17)

                  34.

                  Decizia-cadru 2009/829/JAI a Consiliului din 23 octombrie 2009 privind aplicarea, între statele membre ale Uniunii Europene, a principiului recunoașterii reciproce în materia deciziilor privind măsurile de supraveghere judiciară ca alternativă la arestarea preventivă (JO L 294, 11.11.2009, p. 20)

                  35.

                  Decizia 2009/917/JAI a Consiliului din 30 noiembrie 2009 privind utilizarea tehnologiei informației în domeniul vamal (JO L 323, 10.12.2009, p. 20)


title: Decizia (UE) 2015/1692 a Parlamentului European din 29 aprilie 2015 privind închiderea conturilor Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/362

      DECIZIA (UE) 2015/1692 A PARLAMENTULUI EUROPEAN
      din 29 aprilie 2015
      privind închiderea conturilor Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2013, însoțit de răspunsurile agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Agenției cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 2007/2004 al Consiliului din 26 octombrie 2004 de instituire a Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene (5), în special articolul 30,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0094/2015),

         1.

            ia act de conturile anuale finale ale Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene, astfel cum sunt anexate la raportul Curții de Conturi;

         2.

            aprobă închiderea conturilor Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene pentru exercițiul financiar 2013;

         3.

            încredințează președintelui sarcina de a transmite prezenta decizie directorului executiv al Agenției Europene pentru Gestionarea Cooperării Operative la Frontierele Externe ale statelor membre ale Uniunii Europene, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 308.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 349, 25.11.2004, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: 2007/810/CE: Decizia Consiliului din 19 noiembrie 2007 privind încheierea, în numele Comunității Europene și al statelor membre ale acesteia, a unui Protocol la Acordul de cooperare și uniune vamală dintre Comunitatea Economică Europeană și Republica San Marino, privind participarea, ca părți contractante, a Republicii Bulgaria și a României, ca urmare a aderării acestora la Uniunea Europeană

text:
               11.12.2007

               RO

               Jurnalul Oficial al Uniunii Europene

               L 325/83

         DECIZIA CONSILIULUI
   din 19 noiembrie 2007
   privind încheierea, în numele Comunității Europene și al statelor membre ale acesteia, a unui Protocol la Acordul de cooperare și uniune vamală dintre Comunitatea Economică Europeană și Republica San Marino, privind participarea, ca părți contractante, a Republicii Bulgaria și a României, ca urmare a aderării acestora la Uniunea Europeană
   (2007/810/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 133 și 308, coroborate cu articolul 300 alineatul (2) a doua teză și articolul 300 alineatul (3) primul paragraf,
   având în vedere Actul privind condițiile de aderare a Republicii Bulgaria și a României și adaptările tratatelor pe care se întemeiază Uniunea Europeană, în special articolul 6 alineatul (2),
   având în vedere propunerea Comisiei,
   având în vedere avizul Parlamentului European,
   întrucât:

               (1)

               Ca urmare a autorizării acordate Comisiei la 25 aprilie 2006, au fost încheiate negocierile cu Republica San Marino privind un Protocol la Acordul de cooperare și uniune vamală dintre Comunitatea Economică Europeană și Republica San Marino, cu privire la participarea, ca părți contractante, a Republicii Bulgaria și a României, ca urmare a aderării acestora la Uniunea Europeană.

               (2)

               În conformitate cu articolul 6 alineatul (2) din Actul privind condițiile de aderare a Republicii Bulgaria și a României și adaptările tratatelor pe care se întemeiază Uniunea Europeană, Comisia a prezentat Consiliului un proiect de protocol.

               (3)

               Protocolul ar trebui încheiat,

         DECIDE:
   Articolul 1
   Protocolul la Acordul de cooperare și uniune vamală dintre Comunitatea Economică Europeană și Republica San Marino, privind participarea, ca părți contractante, a Republicii Bulgaria și a României, ca urmare a aderării acestora la Uniunea Europeană (denumit în continuare „Protocolul”), se aprobă prin prezenta decizie în numele Comunității Europene și al statelor membre ale acesteia.
   Textul protocolului se atașează la prezenta decizie.
   Articolul 2
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze protocolul în numele Comunității și al statelor membre ale acesteia.
   Articolul 3
   Președintele Consiliului transmite, în numele Comunității și al statelor membre ale acesteia, instrumentele de aprobare prevăzute la articolul 4 din protocol.

      Adoptată la Bruxelles, 19 noiembrie 2007.

            Pentru Consiliu

            Președintele

         L. AMADO

    ---documentbreak---

               11.12.2007

               RO

               Jurnalul Oficial al Uniunii Europene

               L 325/84

         PROTOCOL
   la Acordul de cooperare și uniune vamală dintre Comunitatea Economică Europeană și Republica San Marino, privind participarea, ca părți contractante, a Republicii Bulgaria și a României, ca urmare a aderării acestora la Uniunea Europeană
   REGATUL BELGIEI,
   REPUBLICA BULGARIA,
   REPUBLICA CEHĂ,
   REGATUL DANEMARCEI,
   REPUBLICA FEDERALĂ GERMANIA,
   REPUBLICA ESTONIA,
   IRLANDA,
   REPUBLICA ELENĂ,
   SPANIA,
   REPUBLICA FRANCEZĂ,
   REPUBLICA ITALIANĂ,
   REPUBLICA CIPRU,
   REPUBLICA LETONIA,
   REPUBLICA LITUANIA,
   MARELE DUCAT AL LUXEMBURGULUI,
   REPUBLICA UNGARĂ,
   MALTA,
   REGATUL ȚĂRILOR DE JOS,
   REPUBLICA AUSTRIA,
   REPUBLICA POLONĂ,
   REPUBLICA PORTUGHEZĂ,
   ROMÂNIA,
   REPUBLICA SLOVENIA,
   REPUBLICA SLOVACĂ,
   REPUBLICA FINLANDA,
   REGATUL SUEDIEI,
   REGATUL UNIT AL MARII BRITANII ȘI IRLANDEI DE NORD,
   denumite în continuare „statele membre”,
   reprezentate de către Consiliul Uniunii Europene,
   și
   COMUNITATEA EUROPEANĂ,
   reprezentată, de asemenea, de către Consiliul Uniunii Europene,
   pe de o parte,
   și
   REPUBLICA SAN MARINO,
   pe de altă parte,
   AVÂND ÎN VEDERE Acordul de cooperare și uniune vamală dintre Comunitatea Economică Europeană și Republica San Marino din 16 decembrie 1991 (denumit în continuare „acordul”), care a intrat în vigoare la 1 aprilie 2002,
   AVÂND ÎN VEDERE aderarea Republicii Bulgaria și a României (denumite în continuare „noile state membre”) la Uniunea Europeană, la 1 ianuarie 2007,
   ÎNTRUCÂT noile state membre urmează să devină părți contractante la acord;
   ÎNTRUCÂT Tratatul de aderare împuternicește Consiliul Uniunii Europene să încheie, în numele statelor membre actuale și al noilor state membre, un protocol privind aderarea noilor state membre la acord,
   CONVIN DUPĂ CUM URMEAZĂ:
   Articolul 1
   Noile state membre devin părți contractante la acord.
   Articolul 2
   Titlul acordului se înlocuiește cu următorul text:

   Articolul 3
   Prezentul protocol constituie parte integrantă a acordului.
   Articolul 4
   (1)   Prezentul protocol se aprobă de către Consiliul Uniunii Europene, în numele statelor membre și al Comunității Europene, și de către Republica San Marino, în conformitate cu procedurile proprii ale acestora.
   (2)   Părțile contractante își notifică reciproc îndeplinirea acestor proceduri. Instrumentele de aprobare se depun la Secretariatul General al Consiliului Uniunii Europene.
   Articolul 5
   Prezentul protocol intră în vigoare în prima zi a primei luni după data depunerii ultimului instrument de aprobare.
   Articolul 6
   Textele acordului și ale declarațiilor anexate la acesta se redactează în limbile bulgară și română (1).
   Acestea se atașează la prezentul protocol și sunt egal autentice cu textele în celelalte limbi în care sunt întocmite acordul și declarațiile anexate la acesta.
   Articolul 7
   Prezentul protocol este redactat în dublu exemplar în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, toate textele fiind egal autentice.

      Съставено в Брюксел на двадесети ноември две хиляди и седма година.
      Hecho en Bruselas, el veinte de noviembre de dos mil siete.
      V Bruselu dne dvacátého listopadu dva tisíce sedm.
      Udfærdiget i Bruxelles den tyvende november to tusind og syv.
      Geschehen zu Brüssel am zwanzigsten November zweitausendsieben.
      Kahe tuhande seitsmenda aasta novembrikuu kahekümnendal päeval Brüsselis.
      'Εγινε στις Βρυξέλλες, στις είκοσι Νοεμβρίου δύο χιλιάδες επτά.
      Done at Brussels on the twentieth day of November in the year two thousand and seven.
      Fait à Bruxelles, le vingt novembre deux mille sept.
      Fatto a Bruxelles, addì venti novembre duemilasette.
      Briselē, divtūkstoš septītā gada divdesmitajā novembrī.
      Priimta du tūkstančiai septintųjų metų lapkričio dvidešimtą dieną Briuselyje.
      Kelt Brüsszelben, a kétezer-hetedik év november havának huszadik napján.
      Magħmul fi Brussell, fl-għoxrin jum ta' Novembru tas-sena elfejn u sebgħa.
      Gedaan te Brussel, de twintigste november tweeduizend zeven.
      Sporządzono w Brukseli, dnia dwudziestego listopada roku dwa tysiące siódmego.
      Feito em Bruxelas, em vinte de Novembro de dois mil e sete.
      Încheiat la Bruxelles, douăzeci noiembrie două mii șapte.
      V Bruseli dňa dvadsiateho novembra dvetisícsedem.
      V Bruslju, dne dvajsetega novembra leta dva tisoč sedem.
      Tehty Brysselissä kahdentenakymmenentenä päivänä marraskuuta vuonna kaksituhattaseitsemän.
      Som skedde i Bryssel den tjugonde november tjugohundrasju.

         За държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Сан Маρино
         Por la República de San Marino
         Za Republiku San Marino
         For Republikken San Marino
         Im Namen der Republik San Marino
         San Marino Vabariigi nimel
         Για τη Δημοκρατία του Αγίου Mαρίνου
         For the Republic of San Marino
         Pour la République de Saint-Marin
         Per la Repubblica di San Marino
         Sanmarīno Republikas vārdā
         San Marino Respublikos vardu
         A San Marino Köztársaság részéről
         Għar-Repubblika ta' San Marino
         Voor de Republiek San Marino
         W imieniu Republiki San Marino
         Pela República de São Marino
         Pentru Republica San Marino
         Za Sanmarínsku republiku
         Za Republiko San Marino
         San Marinon tasavallan puolesta
         På Republiken San Marinos vägnar

      (1)  Versiunile în limbile bulgară și română vor fi publicate în ediția specială a Jurnalului Oficial la o dată ulterioară.


title: Decizia (UE, Euratom) 2016/2392 a Consiliului din 19 decembrie 2016 de numire a unui membru în cadrul Curții de Conturi

text:
               29.12.2016

               RO

               Jurnalul Oficial al Uniunii Europene

               L 358/2

         DECIZIA (UE, Euratom) 2016/2392 A CONSILIULUI
   din 19 decembrie 2016
   de numire a unui membru în cadrul Curții de Conturi
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 286 alineatul (2),
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerea Republicii Estonia,
   având în vedere avizul Parlamentului European (1),
   întrucât:

               (1)

               Mandatul doamnei Kersti KALJULAID s-a încheiat la 6 mai 2016.

               (2)

               Ar trebui, prin urmare, să fie numit un nou membru,

         ADOPTĂ PREZENTA DECIZIE:
   Articolul 1
   Domnul Juhan PARTS este numit în calitatea de membru în cadrul Curții de Conturi pentru perioada 1 ianuarie 2017-31 decembrie 2022.
   Articolul 2
   Prezenta decizie intră în vigoare la data adoptării.

      Adoptată la Bruxelles, 19 decembrie 2016.

            Pentru Consiliu

            Președintele

         L. SÓLYMOS

      (1)  Avizul din 14 decembrie 2016 (nepublicat încă în Jurnalul Oficial).


title: 2008/492/CE: Decizia Consiliului din 23 iunie 2008 privind aderarea Bulgariei și a României la Convenția din 23 iulie 1990 privind eliminarea dublei impuneri în legătură cu ajustarea profiturilor întreprinderilor asociate

text:
               3.7.2008

               RO

               Jurnalul Oficial al Uniunii Europene

               L 174/1

      DECIZIA CONSILIULUI

   din 23 iunie 2008
   privind aderarea Bulgariei și a României la Convenția din 23 iulie 1990 privind eliminarea dublei impuneri în legătură cu ajustarea profiturilor întreprinderilor asociate
   (2008/492/CE)
   CONSILIUL UNIUNII EUROPENE,
   având în vedere Actul de aderare din 2005, în special articolul 3 alineatul (4),
   având în vedere recomandarea Comisiei,
   având în vedere avizul Parlamentului European,
   întrucât:

               (1)

               Convenția 90/436/CEE din 23 iulie 1990 privind eliminarea dublei impuneri în legătură cu ajustarea profiturilor întreprinderilor asociate (1) („Convenția de arbitraj”) s-a semnat la Bruxelles la 23 iulie 1990 și a intrat în vigoare la 1 ianuarie 1995.

               (2)

               Convenția de arbitraj a fost modificată printr-un protocol (2) semnat la 25 mai 1999 și care a intrat în vigoare la 1 noiembrie 2004 prin Convenția din 21 decembrie 1995 (3), semnată la 21 decembrie 1995, și Convenția din 8 decembrie 2004 (4), semnată la 8 decembrie 2004.

               (3)

               Articolul 3 alineatul (3) din Actul de aderare din 2005 prevede că Bulgaria și România aderă la convențiile și la protocoalele enumerate în anexa I la Actul de aderare din 2005, încheiate între statele membre. Anexa respectivă, completată prin Decizia 2008/493/CE a Consiliului din 23 iunie 2008 de modificare a anexei I la Actul de aderare a Bulgariei și a României (5), include Convenția de arbitraj, Protocolul semnat la 25 mai 1999, Convenția din 21 decembrie 1995 și Convenția din 8 decembrie 2004. Acestea urmează să intre în vigoare, în ceea ce privește Bulgaria și România, la data stabilită de Consiliu.

               (4)

               În conformitate cu articolul 3 alineatul (4) din Actul de aderare din 2005, Consiliul urmează să efectueze toate modificările necesare ca urmare a aderării la aceste convenții și la protocol,

         DECIDE:
   Articolul 1
   Convenția de arbitraj se modifică după cum urmează:

               1.

               La articolul 2 alineatul (2), literele (a)-(y) se înlocuiesc cu următorul text:

                           „(i)

                           în Belgia:

                                       (a)

                                       impôt des personnes physiques/personenbelasting

                                       (b)

                                       impôt des sociétés/vennootschapsbelasting

                                       (c)

                                       impôt des personnes morales/rechtspersonenbelasting

                                       (d)

                                       impôt des non-résidents/belasting der niet-verblijfhouders

                                       (e)

                                       taxe communale et la taxe d'agglomération additionnelles à l'impôt des personnes physiques/aanvullende gemeentebelasting en agglomeratiebelasting op de personenbelasting

                           (ii)

                           în Bulgaria:

                                       (a)

                                       данък върху доходите на физическите лица

                                       (b)

                                       корпоративен данък

                           (iii)

                           în Republica Cehă:

                                       (a)

                                       daň z příjmů fyzických osob

                                       (b)

                                       daň z příjmů právnických osob

                           (iv)

                           în Danemarca:

                                       (a)

                                       indkomstskat til staten

                                       (b)

                                       den kommunale indkomstskat

                                       (c)

                                       den amtskommunale indkomstskat

                           (v)

                           în Germania:

                                       (a)

                                       Einkommensteuer

                                       (b)

                                       Koerperschaftsteuer

                                       (c)

                                       Gewerbesteuer, în măsura în care impozitul are la bază profitul realizat din comerț

                           (vi)

                           în Estonia:

                                       (a)

                                       tulumaks

                           (vii)

                           în Irlanda:

                                       (a)

                                       Cáin Ioncaim

                                       (b)

                                       Cáin Chorparáide

                           (viii)

                           în Grecia:

                                       (a)

                                       φόρος εισοδήματος φυσικών προσώπων

                                       (b)

                                       φόρος εισοδήματος νομικών προσώπων

                                       (c)

                                       εισφορά υπέρ των επιχειρήσεων ύδρευσης και αποχέτευσης

                           (ix)

                           în Spania:

                                       (a)

                                       Impuesto sobre la Renta de las Personas Físicas

                                       (b)

                                       Impuesto sobre Sociedades

                                       (c)

                                       Impuesto sobre la Renta de no Residentes

                           (x)

                           în Franța:

                                       (a)

                                       impôt sur le revenu

                                       (b)

                                       impôt sur les sociétés

                           (xi)

                           în Italia:

                                       (a)

                                       imposta sul reddito delle persone fisiche

                                       (b)

                                       imposta sul reddito delle società

                                       (c)

                                       imposta regionale sulle attività produttive

                           (xii)

                           în Cipru:

                                       (a)

                                       Φόρος Εισοδήματος

                                       (b)

                                       Έκτακτη Εισφορά για την Άμυνα της Δημοκρατίας

                           (xiii)

                           în Letonia:

                                       (a)

                                       uzņēmumu ienākuma nodoklis

                                       (b)

                                       iedzīvotāju ienākuma nodoklis

                           (xiv)

                           în Lituania:

                                       (a)

                                       Gyventojų pajamų mokestis

                                       (b)

                                       Pelno mokestis

                           (xv)

                           în Luxemburg:

                                       (a)

                                       impôt sur le revenu des personnes physiques

                                       (b)

                                       impôt sur le revenu des collectivités

                                       (c)

                                       impôt commercial, în măsura în care acest impozit se bazează pe profituri comerciale

                           (xvi)

                           în Ungaria:

                                       (a)

                                       személyi jövedelemadó

                                       (b)

                                       társasági adó

                                       (c)

                                       osztalékadó

                           (xvii)

                           în Malta:

                                       (a)

                                       taxxa fuq l-income

                           (xviii)

                           în Țările de Jos:

                                       (a)

                                       inkomstenbelasting

                                       (b)

                                       vennootschapsbelasting

                           (xix)

                           în Austria:

                                       (a)

                                       Einkommensteuer

                                       (b)

                                       Körperschaftsteuer

                           (xx)

                           în Polonia:

                                       (a)

                                       podatek dochodowy od osób fizycznych

                                       (b)

                                       podatek dochodowy od osób prawnych

                           (xxi)

                           în Portugalia:

                                       (a)

                                       imposto sobre o rendimento das pessoas singulares

                                       (b)

                                       imposto sobre o rendimento das pessoas colectivas

                                       (c)

                                       derrama para os municípios sobre o imposto sobre o rendimento das pessoas colectivas

                           (xxii)

                           în România:

                                       (a)

                                       impozitul pe venit

                                       (b)

                                       impozitul pe profit

                                       (c)

                                       impozitul pe veniturile obținute din România de nerezidenți

                           (xxiii)

                           în Slovenia:

                                       (a)

                                       dohodnina

                                       (b)

                                       davek od dobička pravnih oseb

                           (xxiv)

                           în Slovacia:

                                       (a)

                                       daň z príjmov právnických osôb

                                       (b)

                                       daň z príjmov fyzických osôb

                           (xxv)

                           în Finlanda:

                                       (a)

                                       valtion tuloverot/de statliga inkomstskatterna

                                       (b)

                                       yhteisöjen tulovero/inkomstskatten för samfund

                                       (c)

                                       kunnallisvero/kommunalskatten

                                       (d)

                                       kirkollisvero/kyrkoskatten

                                       (e)

                                       korkotulon lähdevero/källskatten å ränteinkomst

                                       (f)

                                       rajoitetusti verovelvollisen lähdevero/källskatten för begränsat skattskyldig

                           (xxvi)

                           în Suedia:

                                       (a)

                                       statlig inkomstskatt

                                       (b)

                                       kupongskatt

                                       (c)

                                       kommunal inkomstskatt

                           (xxvii)

                           în Regatul Unit:

                                       (a)

                                       Income Tax

                                       (b)

                                       Corporation Tax.”

               2.

               La articolul 3 alineatul (1) se adaugă următoarele liniuțe:

                           „—

                           în Bulgaria:
                           Министъра на финансите или негов упълномощен представител,

                           —

                           în România:
                           Președintele Agenției Naționale de Administrare Fiscală sau un reprezentant autorizat.”

         Articolul 2
   Textele Convenției de arbitraj și ale Protocolului din 25 mai 1999, precum și ale convențiilor din 21 decembrie 1995 și 8 decembrie 2004, întocmite în limbile bulgară și română (6), sunt autentice în aceleași condiții care se aplică celorlalte versiuni lingvistice ale acestor convenții și ale protocolului.
   Articolul 3
   Convenția de arbitraj și Protocolul din 25 mai 1999, precum și convențiile din 21 decembrie 1995 și 8 decembrie 2004 intră în vigoare, în ceea ce privește Bulgaria și România, la 1 iulie 2008.
   Articolul 4
   Prezenta decizie intră în vigoare la 1 iulie 2008.

      Adoptată la Luxemburg, 23 iunie 2008.

            Pentru Consiliu

            Președintele

         I. JARC

      (1)  JO L 225, 20.8.1990, p. 10.

      (2)  JO C 202, 16.7.1999, p. 1.

      (3)  JO C 26, 31.1.1996, p. 1.

      (4)  JO C 160, 30.6.2005, p. 1.

      (5)  A se vedea pagina 6 din prezentul Jurnal Oficial.

      (6)  Textele în limbile bulgară și română ale convențiilor și ale protocolului se publică într-o ediție specială a Jurnalului Oficial la o dată ulterioară.

      DECLARAȚII UNILATERALE REFERITOARE LA CONVENȚIA DIN 23 IULIE 1990 PRIVIND ELIMINAREA DUBLEI IMPUNERI ÎN LEGĂTURĂ CU ADAPTAREA PROFITURILOR ÎNTREPRINDERILOR ASOCIATE
      Declarații unilaterale referitoare la articolul 7 din Convenția privind eliminarea dublei impuneri în legătură cu adaptarea profiturilor întreprinderilor asociate:
      Italia, Lituania și Malta declară că vor aplica articolul 7 alineatul (3).
      Declarații unilaterale referitoare la articolul 8 din Convenția privind eliminarea dublei impuneri în legătură cu adaptarea profiturilor întreprinderilor asociate:
      Declarația Bulgariei:
      Termenul „sancțiuni severe” înseamnă sancțiuni de orice tip, aplicate pentru acțiunile care constituie încălcări de ordin administrativ sau fiscal, inclusiv încălcările legilor procedurale privind evaluarea impunerilor fiscale și colectarea acestora, precum și pentru infracțiunile din sistemul fiscal. Se consideră că sunt aplicate „sancțiuni severe” unei întreprinderi și atunci când sancțiunile se aplică, pentru infracțiuni comise împotriva sistemului fiscal, unei persoane fizice din întreprinderea în cauză, ale cărei acțiuni au influențat volumul pasivelor fiscale ale întreprinderii sau colectarea acestora.
      Declarația României:
      Termenul „sancțiuni severe” include săvârșirea oricărui tip de infracțiune prevăzută de legea privind evaziunea fiscală, legea contabilității, legea privind societățile comerciale, precum și legislația fiscală. Cuprinde totodată sancțiuni administrative cu privire la:

                  —

                  refuzul de a depune declarații fiscale și declarații informative, ca urmare a solicitării organelor fiscale;

                  —

                  refuzul de a prezenta documente și evidențe contabile la solicitarea organelor fiscale cu atribuții de control;

                  —

                  nedepunerea sau depunerea de situații financiare periodice sau raportări contabile ce conțin date eronate;

                  —

                  faptele înscrise în cazierul fiscal, potrivit reglementărilor legale în vigoare.

            Declarația Republicii Slovace:
      Termenul „sancțiune severă” înseamnă o sancțiune impusă în conformitate cu Codul penal pentru infracțiuni comise prin încălcarea legislației fiscale aplicabile, a legii privind administrarea fiscală sau a legii privind contabilitatea.
      Declarația Regatului Spaniei:
      „Sancțiunile severe” includ sancțiunile administrative pentru încălcările de natură fiscală grave și foarte grave, precum și pedepsele pentru infracțiunile care afectează finanțele publice.


title: 2009/757/CE: Decizia Comisiei din 14 octombrie 2009 privind prelungirea mandatului Grupului european pentru deontologie în domeniul științei și noilor tehnologii și privind durata mandatului membrilor săi

text:
               15.10.2009

               RO

               Jurnalul Oficial al Uniunii Europene

               L 270/18

      DECIZIA COMISIEI

   din 14 octombrie 2009
   privind prelungirea mandatului Grupului european pentru deontologie în domeniul științei și noilor tehnologii și privind durata mandatului membrilor săi
   (2009/757/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Mandatul Grupului european pentru deontologie în domeniul științei și noilor tehnologii (EGE) a fost reînnoit prin Decizia 2005/383/CE a Comisiei (1).

               (2)

               Mandatul membrilor Grupului european pentru deontologie în domeniul științei și noilor tehnologii a fost reînnoit pentru o perioadă de patru ani prin Decizia 2005/754/CE a Comisiei (2).

               (3)

               Mandatul actual al Grupului european pentru deontologie în domeniul științei și noilor tehnologii și durata actuală a mandatului membrilor acestuia se termină la 20 octombrie 2009.

               (4)

               Este necesar ca noua Comisie să reanalizeze atât mandatul Grupului european pentru deontologie în domeniul științei și noilor tehnologii, cât și mandatul membrilor acestuia.

               (5)

               Pentru a-i permite Grupului european pentru deontologie în domeniul științei și noilor tehnologii să continue să funcționeze până la adoptarea unor noi decizii privind mandatul său și mandatul membrilor acestuia, mandatul actual al Grupului european pentru deontologie în domeniul științei și noilor tehnologii și durata actuală a mandatului membrilor acestuia ar trebui să fie prelungite,

         DECIDE:
   Articolul 1
   Mandatul actual al Grupului european pentru deontologie în domeniul științei și noilor tehnologii, astfel cum este prevăzut în Decizia 2005/383/CE, se prelungește până la înlocuirea deciziei respective.
   Mandatul actual al membrilor Grupului european pentru deontologie în domeniul științei și noilor tehnologii, astfel cum este prevăzut în Decizia 2005/754/CE, se prelungește până la înlocuirea deciziei respective.
   Articolul 2
   Prezenta decizie intră în vigoare la 21 octombrie 2009.

      Adoptată la Bruxelles, 14 octombrie 2009.

            Pentru Comisie

         José Manuel BARROSO

            Președintele

      (1)  JO L 127, 20.5.2005, p. 17.

      (2)  JO L 284, 27.10.2005, p. 6.


title: Decizia Consiliului din 12 iunie 2006 privind semnarea și încheierea unui Acord interimar privind comerțul și aspectele legate de comerț între Comunitatea Europeană, pe de o parte, și Republica Albania, pe de altă parte

text:
Anunţ juridic important

|

32006D0580

Jurnalul Oficial L 239 , 01/09/2006 p. 0001 - 0001

		Decizia Consiliuluidin 12 iunie 2006privind semnarea și încheierea unui Acord interimar privind comerțul și aspectele legate de comerț între Comunitatea Europeană, pe de o parte, și Republica Albania, pe de altă parte(2006/580/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf și cu articolul 300 alineatul (3) prima teză,având în vedere propunerea Comisiei,întrucât:(1) Până la intrarea în vigoare a Acordului de stabilizare și de asociere dintre Comunitățile Europene și statele lor membre, pe de o parte, și Republica Albania, pe de altă parte, semnat la Luxemburg la 12 iunie 2006, este necesară aprobarea unui Acord interimar privind comerțul și aspectele legate de comerț între Comunitatea Europeană, pe de o parte, și Republica Albania, pe de altă parte.(2) Dispozițiile comerciale prevăzute de acord au un caracter excepțional, legat de politica pusă în aplicare în cadrul procesului de stabilizare și de asociere și nu vor constitui, pentru Uniunea Europeană, un precedent în privința politicii comerciale a Comunității cu privire la țările terțe, altele decât țările din Balcanii de Vest.(3) Acordul ar trebui semnat și aprobat,DECIDE:Articolul 1(1) Se aprobă, în numele Comunității, Acordul interimar privind comerțul și aspectele legate de comerț între Comunitatea Europeană, pe de o parte, și Republica Albania, pe de altă parte (denumit în continuare "acordul"), anexele și protocoalele anexate la acord, precum și declarațiile atașate la Actul final.(2) Textele menționate la alineatul (1) se atașează la prezenta decizie.Articolul 2Președintele Consiliului este autorizat să desemneze persoana (persoanele) împuternicită(e) să procedeze, în numele Comunității, la semnarea acordului și la depunerea instrumentului de aprobare prevăzut la articolul 56 din acord.Adoptată la Luxemburg, 12 iunie 2006.Pentru ConsiliuPreședinteleU. Plassnik--------------------------------------------------


title: 2014/253/UE: Decizia Parlamentului European și a Consiliului din 16 aprilie 2014 privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2012/004 ES/Grupo Santana, prezentată de Spania)

text:
               7.5.2014

               RO

               Jurnalul Oficial al Uniunii Europene

               L 134/42

         DECIZIA PARLAMENTULUI EUROPEAN ȘI A CONSILIULUI
   din 16 aprilie 2014
   privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2012/004 ES/Grupo Santana, prezentată de Spania)
   (2014/253/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (1), în special articolul 12 alineatul (3),
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (2), în special articolul 23 al doilea paragraf,
   având în vedere Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (3), în special articolul 12,
   având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (4), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor structurale majore intervenite în practicile comerciale mondiale, generate de globalizare, și pentru a-i ajuta să se reintegreze pe piața forței de muncă.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013.

               (3)

               Spania a prezentat la 16 mai 2012 o cerere de mobilizare a FEG, referitoare la concedierile efectuate de Grupo Santana și de 15 furnizori și producători din aval, pe care a completat-o cu informații suplimentare până la 28 noiembrie 2013. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 964 407 EUR.

               (4)

               În pofida faptului că Regulamentul (CE) nr. 1927/2006 se abrogă, acesta continuă să se aplice cererilor prezentate până la 31 decembrie 2013 în temeiul articolului 23 al doilea paragraf din Regulamentul (UE) nr. 1309/2013.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea prezentată de Spania,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2014, se mobilizează Fondul european de ajustare la globalizare pentru alocarea sumei de 1 964 407 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 16 aprilie 2014.

            Pentru Parlamentul European

            Președintele

         M. SCHULZ

            Pentru Consiliu

            Președintele

         D. KOURKOULAS

      (1)  JO L 406, 30.12.2006, p. 1.

      (2)  JO L 347, 20.12.2013, p. 855.

      (3)  JO L 347, 20.12.2013, p. 884.

      (4)  JO C 373, 20.12.2013, p. 1.


title: Decizia Comitetului executiv din 28 aprilie 1999 privind principiile generale de reglementare a plății informatorilor [SCH/Com-ex (99)8 Rev. 2]

text:
Anunţ juridic important

|

41999D0008

Official Journal L 239 , 22/09/2000 P. 0417 - 0419 Ediţie specială în limba cehă Chapter 19 Volume 02 P. 382  - 384 Ediţie specială în limba estonă Chapter 19 Volume 02 P. 382  - 384 Ediţie specială în limba maghiară Chapter 19 Volume 02 P. 382  - 384 Ediţie specială în limba lituaniană Chapter 19 Volume 02 P. 382  - 384 Ediţie specială în limba letonă Chapter 19 Volume 02 P. 382  - 384 Ediţie specială în limba malteză Chapter 19 Volume 02 P. 382  - 384 Ediţie specială în limba polonă Chapter 19 Volume 02 P. 382  - 384 Ediţie specială în limba slovacă Chapter 19 Volume 02 P. 382  - 384 Ediţie specială în limba slovenă Chapter 19 Volume 02 P. 382  - 384

		19990428Decizia Comitetului executivdin 28 aprilie 1999privind principiile generale de reglementare a plății informatorilor[SCH/Com-ex (99)8 Rev. 2]COMITETUL EXECUTIV,având în vedere articolul 132 din Acordul de punere în aplicare a Convenției Schengen,având în vedere articolele 70 și 76 din convenția menționată anterior,DECIDE:Comitetul Executiv aprobă Decizia grupului central din 22 martie 1999 privind principiile generale de reglementare a plății informatorilor [SCH/C (99)25, SCH/Stup (98)72 Rev.].Luxemburg, 28 aprilie 1999.PreședinteleC. H. Schapper--------------------------------------------------19990428SCH/Stup (98)72 Rev. 2Subiect: Principii generale de reglementare a plății informatorilor1. IntroducereCriminalitatea internațională în materie de droguri, alte forme de criminalitate gravă și de criminalitate organizată reprezintă un fenomen care ia o amploare din ce în ce mai mare care afectează și statele Schengen.Infractorii, îndeosebi cei implicați în traficul ilegal de droguri, adoptă o abordare din ce în ce mai profesionistă și se adaptează cu flexibilitate noilor condiții geopolitice, juridice, economice și tehnologice, utilizând structuri antreprenoriale și combinând activitățile de afaceri ilegale cu activitățile comerciale legitime. Aceștia sunt totodată pregătiți să acționeze prin orice mijloace pentru a-și atinge obiectivele, recurgând la amenințări sau acte de violență împotriva persoanelor și a bunurilor, căutând să-și exercite influența în vederea manipulării oamenilor politici, a oamenilor de afaceri și a autorităților publice, cu principalul scop al maximizării profiturilor și al obținerii puterii.Metoda de operare a rețelelor infracționale implicate în traficul de droguri se caracterizează prin specializare, diviziunea muncii și compartimentare. Profiturile ilegale sunt "reinvestite" în noi activități infracționale sau injectate în activități comerciale legitime, cu scopul de a câștiga influență și de a crea un monopol criminal.Chiar și metodele speciale de investigație își pierd tot mai mult din eficacitate. În consecință, tehnica culegerii active de informații sub acoperire și a utilizării metodelor investigative operaționale, cum este evaluarea sistematică, a dobândit o importanță din ce în ce mai mare în domeniul identificării și combaterii criminalității organizate în materie de droguri. În această privință, o atenție deosebită trebuie acordată utilizării sistematice, coordonate și focalizate a informatorilor.Pentru a putea dezvălui alcătuirea organizațiilor și structurilor criminale, informatorii trebuie să câștige încrederea infractorilor.Din acest motiv, președinția a efectuat un studiu în statele Schengen [a se vedea Doc. SCH/Stup (98)25]. Rezultatele acestui studiu au fost distribuite statelor respective prin intermediul documentului Doc. SCH/Stup (98)60 rev. Din studiu a reieșit faptul că legislația și, în parte, practica juridică referitoare la plata informatorilor în statele Schengen diferă în mod substanțial. Drept urmare, la întrunirea sa din 21 octombrie 1998, grupul de lucru în materie de droguri a decis să elaboreze un set de linii directoare facultative privind plata informatorilor și garantarea unor beneficii nemateriale pentru informatori.Principiile generale de administrare a plății informatorilor trebuie să fie utilizate ca orientări neobligatorii în cadrul spațiului Schengen, fiind destinate să contribuie în continuare la îmbunătățirea cooperării între organele de vamă și de poliție în acest domeniu sensibil. Ele trebuie să slujească, de asemenea, ca jaloane pentru statele Schengen care sunt în curs de elaborare sau de completare a unor reglementări similare în materie.2. GeneralitățiMotivele pentru care informatorii cooperează cu autoritățile polițienești sau vamale sunt, în mod frecvent, de ordin financiar. În consecință, informatorilor trebuie să li se ofere stimulente financiare care să țină cont de realitățile pieței și de situația lor personală, de aptitudinile necesare desfășurării operațiunii, precum și de riscurile implicate și de rezultatul anchetei. De asemenea, trebuie luat în calcul și factorul economic, întrucât utilizarea informatorilor se dovedește, deseori, mai convenabilă.Respectarea în tot spațiul Schengen a orientărilor următoare ar permite mai cu seamă respectarea cerințelor de ordin tactic și juridic aplicabile în cursul anchetelor în materie de droguri ținându-se seama, totodată, de particularitățile bilaterale și regionale, precum și de natura specifică a delictelor. În acest mod s-ar putea, de asemenea, preveni apariția incidentală a "turismului informatorilor" și a concurenței dintre forțele polițienești și vamale care recurg la serviciile informatorilor, la nivel bilateral, sau cu alte servicii din întreg spațiul Schengen.3. PrincipiiPrincipiile următoare trebuie să nu aducă atingere dispozițiilor interne.Plata informatorilor trebuie să fie în mod rezonabil proporțională cu rezultatul anchetei, obținut în urma urmăririi penale și/sau cu pericolul înlăturat prin utilizarea informatorului, pe de o parte, precum și cu riscul personal și gradul de implicare a informatorului, pe de altă parte. Stimulentul financiar nu trebuie să fie de natură a-l determina pe informator să comită un delict.Principalele criterii sunt următoarele:- cantitatea informațiilor și rezultatele obținute în urma culegerii acestora, de exemplu, valoarea și importanța cantității de droguri capturate, numărul și importanța infractorilor arestați și/sau valoarea bunurilor confiscate.- Calitatea informațiilor, de exemplu, informații utile din punct de vedere strategic sau tactic cu privire la metodele sau operațiunile logistice ale infractorilor, scopurile organizației criminale, maniera în care aceasta reacționează față de măsurile întreprinse de către autoritățile judiciare.- Caracteristicile personale ale informatorului, de exemplu, gradul de implicare în operațiune, dificultăți deosebite, riscuri și pericole, credibilitatea și motivarea acestuia.- Importanța organizației/ierarhiei criminale sau a anchetării activității criminale a membrilor acesteia, influența lor în lumea interlopă, gradul lor de implicare în viața publică, daunele efective sau potențiale provocate, importanța socială a cazului și gradul în care acesta se înscrie în mediul infracțional local, informațiile fiind de asemenea utilizate în scopuri strategice.Plata pentru cooperare se efectuează, în general, de la caz la caz. Nu trebuie avută în vedere acordarea unui ajutor financiar pe termen nedefinit pentru informator.Informatorii pot beneficia, de asemenea, de măsuri speciale de protecție sau de măsuri postoperaționale (așa-numitul program de protecție a martorilor), precum și de măsuri de protecție socială.Cheltuielile efectuate de informatori pot fi rambursate în anumite cazuri.Plata se efectuează după îndeplinirea misiunii. Se pot efectua plăți parțiale după îndeplinirea unor etape ale misiunii. Nu se efectuează plăți în avans.Veniturile informatorilor sunt în continuare supuse reglementărilor interne în materie de impozitare și asigurări sociale.În general, costurile de utilizare ale informatorilor sunt acoperite de autoritățile polițienești sau vamale. În cazul în care o anchetă urmează să fie efectuată în comun de către mai multe organisme Schengen, atunci trebuie să se ajungă la un acord încă din fazele preliminare cu privire la modalitatea de repartizare a costurilor. Ca regulă generală, contribuțiile financiare ale unor terțe părți nu trebuie să fie incluse în plata efectuată către informatori.Pot fi acordate, de asemenea, avantaje nemateriale, în condițiile dispozițiilor legale în vigoare în diversele state Schengen, aceste avantaje fiind considerate drept contribuții de ordin material. Factorii ce urmează a fi luați în considerare în acest sens sunt natura avantajului, importanța acestuia pentru informator și costul pe care îl implică acesta pentru statul care îl acordă. Protecția informatorilor aflați în situații periculoase, ameliorarea regimului de detenție și reducerea totală sau parțială a sentinței în conformitate cu legislația internă se înscriu, de asemenea, în categoria avantajelor nemateriale.În cazul în care un informator acționează în mod necorespunzător, de exemplu, prin neonorarea înțelegerii, comiterea unei infracțiuni într-un caz anume, furnizarea, cu bună știință sau din neglijență, de informații false, nerespectarea din culpă a instrucțiunilor primite sau neîndeplinirea intenționată a directivelor tactice, atunci plățile pot fi reduse, reținute sau recuperate în totalitate, în funcție de gravitatea abaterii săvârșite de informator. Dacă două sau mai multe state Schengen sunt sau ar putea fi afectate de o asemenea situație, agențiile naționale competente trebuie să transmită, cât mai curând posibil, o notificare (avertizare) în acest sens.Autoritățile centrale competente trebuie să efectueze un schimb de informații cu privire la criteriile de efectuare a plăților în vigoare în diferitele state în cauză.--------------------------------------------------


title: 2011/138/UE: Decizia Consiliului din 28 februarie 2011 de modificare a Deciziei 2010/248/UE de ajustare a indemnizațiilor prevăzute de Decizia 2003/479/CE și de Decizia 2007/829/CE privind regimul aplicabil experților și militarilor naționali detașați pe lângă Secretariatul General al Consiliului

text:
               4.3.2011

               RO

               Jurnalul Oficial al Uniunii Europene

               L 59/41

         DECIZIA CONSILIULUI
   din 28 februarie 2011
   de modificare a Deciziei 2010/248/UE de ajustare a indemnizațiilor prevăzute de Decizia 2003/479/CE și de Decizia 2007/829/CE privind regimul aplicabil experților și militarilor naționali detașați pe lângă Secretariatul General al Consiliului
   (2011/138/UE)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 41 alineatul (1),
   având în vedere Tratatul privind funcționarea Uniunii Europene, în special articolul 240 alineatul (2),
   întrucât:

               (1)

               Articolul 15 alineatul (7) din Decizia 2003/479/CE a Consiliului (1) și articolul 15 alineatul (6) din Decizia 2007/829/CE a Consiliului (2) prevăd că indemnizațiile zilnice și lunare ale experților și militarilor naționali detașați pe lângă Secretariatul General al Consiliului sunt ajustate în fiecare an, fără efect retroactiv, în funcție de adaptarea salariilor de bază ale funcționarilor Uniunii din Bruxelles și Luxemburg.

               (2)

               Decizia 2010/248/UE a Consiliului (3) a aplicat cuantumurile stabilite în Regulamentul (UE, Euratom) nr. 1296/2009 al Consiliului din 23 decembrie 2009 de ajustare, începând cu 1 iulie 2009, a remunerațiilor și pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (4), de la 1 mai 2010.

               (3)

               Prin hotărârea din 24 noiembrie 2010 în Cauza C-40/10, Curtea de Justiție a anulat articolul 2 și articolele 4-18 din Regulamentul (UE, Euratom) nr. 1296/2009 care stabileau nivelul adaptării anuale pentru anul 2009 la + 1,85 % din 2009. Consiliul, prin Regulamentul (UE, Euratom) nr. 1190/2010 (5), a modificat Regulamentul (UE, Euratom) nr. 1296/2009 și a stabilit nivelul adaptării anuale pentru anul 2009 la + 3,7 %.

               (4)

               Decizia 2010/248/UE a Consiliului ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2010/248/UE se modifică după cum urmează:

               1.

               Articolul 1 alineatul (1) se înlocuiește cu următorul text:
               „(1)   La articolul 15 alineatul (1) din Decizia 2003/479/CE și la articolul 15 alineatul (1) din Decizia 2007/829/CE, sumele de 30,75 EUR și 122,97 EUR se înlocuiesc cu cele de 31,89 EUR și, respectiv, 127,52 EUR.”

               2.

               Articolul 1 alineatul (2) se înlocuiește cu următorul text:
               „(2)   La articolul 15 alineatul (2) din Decizia 2003/479/CE și la articolul 15 alineatul (2) din Decizia 2007/829/CE, tabelul se înlocuiește cu următorul tabel:

                              «Distanța dintre locul de origine și locul de detașare
                              (în km)

                              Suma în EUR

                              0 - 150

                              0,00

                              > 150

                              81,96

                              > 300

                              145,72

                              > 500

                              236,81

                              > 800

                              382,54

                              > 1 300

                              601,13

                              > 2 000

                              719,55» ”.

               3.

               Articolul 1 alineatul (3) se înlocuiește cu următorul text:
               „(3)   La articolul 15 alineatul (4) din Decizia 2003/479/CE, suma de 30,75 EUR se înlocuiește cu cea de 31,89 EUR.”

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   Se aplică de la 1 mai 2010.

      Adoptată la Bruxelles, 28 februarie 2011.

            Pentru Consiliu

            Președintele

         FELLEGI T.

      (1)  JO L 160, 28.6.2003, p. 72.

      (2)  JO L 327, 13.12.2007, p. 10.

      (3)  JO L 110, 1.5.2010, p. 31.

      (4)  JO L 348, 29.12.2009, p. 10.

      (5)  JO L 333, 17.12.2010, p. 1.


title: Decizia Comisiei din 4 decembrie 2006 referitoare la încheierea, în numele Comunității Europene a Energiei Atomice, a unui acord-cadru referitor la un program multilateral de mediu în domeniul nuclear în Federația Rusă și a protocolului la acordul-cadru referitor la un program multilateral de mediu în domeniul nuclear în Federația Rusă privind acțiunile în justiție, procedurile judiciare și despăgubirea [notificată cu numărul C(2006) 5219]

text:
Anunţ juridic important

|

32006D0890

Jurnalul Oficial L 343 , 08/12/2006 p. 0085 - 0086 Jurnalul Oficial L 142 , 05/06/2007 p. 0753 - 0759

		20061204Decizia Comisieidin 4 decembrie 2006referitoare la încheierea, în numele Comunității Europene a Energiei Atomice, a unui acord-cadru referitor la un program multilateral de mediu în domeniul nuclear în Federația Rusă și a protocolului la acordul-cadru referitor la un program multilateral de mediu în domeniul nuclear în Federația Rusă privind acțiunile în justiție, procedurile judiciare și despăgubirea[notificată cu numărul C(2006) 5219](2006/890/Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene a Energiei Atomice, în special articolul 101 alineatul (2),întrucât:(1) În conformitate cu directivele adoptate de Consiliu în decizia acestuia din 10 aprilie 2000, Comisia a participat la negocierile cu Federația Rusă privind un acord referitor la un program multilateral de mediu în domeniul nuclear în Federația Rusă, precum și un protocol privind acțiunile în justiție, procedurile judiciare și despăgubirea.(2) Un acord-cadru referitor la un program multilateral de mediu în domeniul nuclear în Federația Rusă (MNEPR) și protocolul la acesta, privind acțiunile în justiție, procedurile judiciare și despăgubirea, au fost semnate la Stockholm, la 21 mai 2003.(3) Acordul-cadru a fost semnat de Comunitatea Europeană, Comunitatea Europeană a Energiei Atomice, Norvegia, Suedia, Danemarca, Finlanda, Belgia, Franța, Germania, Regatul Unit, Țările de Jos și Rusia.(4) Acordul-cadrul referitor la MNEPR stabilește un cadru juridic multilateral pentru proiectele în domeniul nuclear efectuate de țările occidentale în Rusia de nord-vest, iar protocolul privind acțiunile în justiție, procedurile judiciare și despăgubirea vizează soluționarea chestiunilor legate de răspundere care rezultă din activitățile întreprinse în acest context.(5) MNEPR are drept scop facilitarea lansării de proiecte destinate rezolvării problemelor legate de deșeurile radioactive și combustibilul nuclear ars, precum și a celor care privesc dezafectarea submarinelor nucleare și a spărgătoarelor de gheață în Federația Rusă. Programul se concentrează inițial asupra regiunii de nord-vest, însă acordul-cadru precizează că acesta se poate aplica, de asemenea, și proiectelor sau oricărei alte forme de cooperare în alte domenii ale activităților nucleare, inclusiv securitatea nucleară, în cazul în care părțile interesate convin astfel.(6) Memorandumul bilateral de înțelegere încheiat, în 1995, între Comisia Europeană în numele Comunităților și Federația Rusă, care reglementează punerea în aplicare a programelor de asistență tehnică în domeniul securității nucleare și care se referă la chestiunile legate de răspundere în domeniul nuclear, nu se poate aplica proiectelor din cadrul noului instrument de cooperare în materie de securitate nucleară.(7) Toate statele membre ale UE care au semnat acordul-cadru au depus instrumentele de ratificare la depozitari. Regatul Unit este ultimul stat care a ratificat acordul-cadru, în aprilie 2006.(8) Comunitatea Europeană a Energiei Atomice este în prezent în măsură să încheie acordul-cadrul referitor la un program multilateral de mediu în domeniul nuclear în Federația Rusă,ADOPTĂ PREZENTA DECIZIE:Articol unic(1) Acordul-cadru referitor la un program multilateral de mediu în domeniul nuclear în Federația Rusă (MNEPR), precum și protocolul la Acordul-cadru referitor la un program multilateral de mediu în domeniul nuclear în Federația Rusă privind acțiunile în justiție, procedurile judiciare și despăgubirea sunt încheiate în numele Comunității Europene a Energiei Atomice.(2) Textele acordului-cadru și ale protocolului se atașează la prezenta decizie.Prezenta decizie se adresează statelor membre.Adoptată la Bruxelles, 4 decembrie 2006.Pentru ComisieBenita Ferrero-WaldnerMembru al Comisiei--------------------------------------------------